
NAMIZNOTENIŠKA ZVEZA SLOVENIJE
LIGA ODBOR 

Celovška cesta 25

1000 Ljubljana

ZAPISNIK 2. redne seje v sezoni 2009-2010,
ki je bila v sredo, 09. JUNIJA 2010, ob  15,00 uri v prostoru pisarne NTZS 
Prisotni:
   Igor PETROVČIČ – predsednik LO

   Slavko PAVLIN, Jože MLAKAR, Darijan VIZJAK, člani LO
Ostali prisotni: Janez STIBRIČ, predsednik TK, 
                             Miro LESKOVEC,– komisar lige
Odsoten brez opravičila: Samo MERNIK, član LO

Dnevni red:

1. Zaključek sezone 2009-10
2. Finančno poročilo za sezono 20009-2010

3. Obravnava predloga koledarja 2010-2011
4. Priprava za skupščino Združenja ligašev
5. Obravnava pobud za spremembe ligaškega sistema tekmovanja

6. Obravnava pobud za spremembe pokalnega sistema tekmovanja

7. Priprava za skupščino NTZS

8. Tekoče zadeve
9. Razno

Sejo je vodil predsednik Liga odbora Igor Petrovčič, ki je prisotnim v presojo, dopolnitve in sprejem ponudil dnevni red za 1.sejo, ki so ga prisotni soglasno sprejeli (brez dopolnitev).
ADD 1. 
Predsednik LO je kratko predstavil 1.točko dnevnega reda in v uvodu omenil skoraj brezhibnen potek ligaškega tekmovanja v letošnji sezoni. Poudaril je, da vse predvsem zasluga doslednega spoštovanja pravil, kjer pa še vedno nekateri posamezniki iz klubov s kršitvami poizkušajo obiti veljavna pravila pa tudi kodeks poštenega odnosa do ostalih ekip. Nato je dal besedo komisarju za pojasnila o poteku sezone 2009-2010.
Komisar SNTL je članom Liga odbora podal kratko poročilo o sezoni, o nekaterih manjših napakah ob delu, ki pa niso vplivale na potek tekmovanj (bolj tehnične napake pri pošiljanju Biltenov in rezultatov), poudaril je bistveno hitrejše pošiljanje pošte po e-mailih, (čeprav je opaziti, da nekateri klubi sploh ne odpirajo e-mail pošte ali s celo dvomesečnim zamikom), zmanjšanje poštnih stroškov na kontu LO, 
V razpravi so člani LO ugotovili, da je bila podelitev pokalov in medalj letos še na višjem nivoju (v Mariboru), večino podelitev so opravili mag. Marjan Hribar, predsednik NTZS, Igor Petrovčič, predsednik LO in Janez Stibrič, predsednik TK. Člani LO smatrajo, da je tak način podelitve primeren in promocijsko dober način in je treba s takim načinom nadaljevati oziroma ga sproti še nadgrajevati. 
ADD 2

S prehodom na 2.točko dnevnega reda je g. Slavko Pavlin najprej seznanil prisotne z zaključnim finančnim poročilom za sezono 2008-2009, kasneje prešel na poročilo za sezono 2009-2010, kjer je nekaj pomembnih posebnosti. 
Pri sprejemu poročila za sezono 2009-2010 je sprejeto nekaj naslednjih ugotovitev:

Finančno poslovanje LO odbora je bilo v redu in zgledno (zahvaljujoč tudi sodelovanju pisarne NTZS – g. Šarlah), kar se v končni fazi kaže na določenem prihranku oziroma preostanku finančnih sredstev. Enako je bilo odlično sodelovanje z novinarjem Ostejem Bakalom, ki je eden redkih novinarjev, ki pokriva NT in obvešča vse medije, ki pa žal zelo slabo ali celo ne objavljajo materiala z tematiko NT.   

O problematiki so člani LO razvili dokaj poglobljeno razpravo in oblikovali naslednje sklepe:
SKLEPI k 2. točki
· Člani LO sprejemajo in potrjujejo finančno poročilo za sezono 2008-2009

· V skladu s pravili LO sprejema sklep, da iz preostanka finančnih sredstev iz sezone 2009-2010 2000 euro dodeljuje SS za pokritje stroškov tekmovanj KADETSKIH ALI MLADINSKIH KATEGORIJ, preostali ostanek  sredstev se prenese na sezono 2010-2011
· Izdati je potrebno račune za pokalno tekmovanje letošnje sezone (v višini cca 200 eurov – 9 ekipam rekreativnih igralcev.
· Višina participacije za nastope v ligah v naslednji sezoni ostane v enaki višini kot lansko sezono.
ADD 3

Pod to točko so člani Liga odbora sprejeli informacijo predsednika TK Janeza Stibriča o letošnjih težavah pri sprejemanju koledarja (ni jasno za koliko časa naj se sprejme koledar (pol leta, leto ali leto in pol), ni jasno kakšne bodo spremembe v tekmovalnih sistemih, ni podatkov selektorjev o nameravanih nastopih reprezentance v tujini…). Člani Liga odbora so sprejeli naslednji
SKLEP k 3. točki

· Ligaška in pokalna tekmovanja moramo uskladiti in upoštevati potrebe klubov (najem dvoran, itd…), vse skupaj prilagoditi možnostim v novem koledarju – vendar ne na škodo kontinuitete omenjenih tekmovanj. Ligaška tekmovanja naj bi se pričela v začetku oktobra, vse ostalo (tudi pokalno tekmovanje) je potrebno uskladiti z nastopom reprezentanc na SP in EP, proturjih, itd....
ADD 4
Člani LO so ob razpravi ob četrti točki dnevnega reda sprejeli

SKLEP k 4. točki
· Skupščina Združenja ligašev bo v četrtek, 17.06.2010 na Fakulteti za šport, Gortanova 22, predavalnica D. 

· Klube naprošamo, da zaradi sprejemanja sprememb pošljejo na  skupščino pripravljene delegate, ki bodo lahko kompetentno razpravljali, sprejemali, potrjevali ali zavračali predlagane spremembe (tudi zaradi neugodne zamude pri sklicu Skupščine, vezane na sklic SKUPŠČINE NTZS…)
ADD 5
Pod točko 4 so člani Liga odbora po daljši razpravi o predlaganih spremembah igranja lig sprejeli nekatere sklepe

·  SKLEP in PREDLOG SKUPŠČINI k 5. točki 
· Ne glede na določila Pravil (o zahtevanem času sprejema sprememb) LO sprejema naslednje predlagane spremembe za igranje ligaškega tekmovanja (le za prvi ligi, ostale ostanejo enake kot doslej) in jih predlaga Skupščini ligašev v razpravo in sprejem.
· I.del tekmovanja v l. ligah se odigra enokrožno, drugi del dvokrožno med ekipami uvrščenimi od 1. do 6. mesta in 7. do 10. mesta (točke iz prvega dela se prenašajo).
ADD 6

Pod točko 6 so člani Liga odbora po daljši razpravi o predlaganih spremembah igranja pokalnega tekmovanja sprejeli naslednje sklepe.
SKLEP in PREDLOG SKUPŠČINI k 6. točki

· Ne glede na določila Pravil (o zahtevanem času sprejema sprememb) LO sprejema naslednje predlagane spremembe za igranje pokalnega tekmovanja in jih predlaga Skupščini ligašev v razpravo in sprejem.
· V pokalnem tekmovanju Slovenije je OBVEZNO IGRANJE POKALNEGA TEKMOVANJA VSEH ligaških ekip z vsaj eno ekipo (zaželjeno tudi več).
· Nosilci skupin so prvoligaši na osnovi uvrstitve v ligaškem tekmovanju, do popolnitve števila skupin je isti kriterij za drugoligaše, vsi ostali se žrebajo ne glede na teritorialno pripadnost, domačin tekme je zmeraj nižjeuvrščena ekipa ali ekipa brez uvrtitve v ligaškem tekmovanju.

· V VSEH naslednjih krogih (vključno s polfinalom se izvaja žreb), ekipa uvrščena na drugo mesto v skupini se v naslednjem ne more srečati z zmagovalcem iste skupine iz prvega kroga.
ADD 7
Liga odbor je sprejel zavezo o korektnem sodelovanju na Skupščini NTZS, ki pa ne more biti v škodo klubov, katerihpredstavniki so člani LO.

ADD 8 in 9

Razprave ob teh točkah ni bilo.
Seja je bila zaključena ob 19.00 uri
Zapisal:







                              Predsednik LO:

Miro Leskovec






      
                           Igor Petrovčič  l.r.

